Talent in 'Voice' is ongelooflik | Netwerk24
Oos-Kaapse vrou steek man glo dood ná klap
'n 38-jarige vrou van Louterwater naby Joubertina wie se vriend haar glo in 'n hewige rusie deur die gesig geklap het, het hom na bewering met 'n enkele messteek in die bors doodgesteek.
Beampte wond man wat hom en sy kollega glo wou skiet
'n Man is Vrydag deur die polisie in Phokeng in Noordwes in hegtenis geneem nadat hy na bewering 'n vuurwapen op verkeersbeamptes gerig het.
Kleuter se lyk in werkswinkel gevind
Die lyk van 'n kleuter wat vroeër vandeesmaand as vermis aangemeld is, is ontdek by 'n motorwerktuigkundige se werkswinkel in die informele nedersetting Msholozi naby Assen, Noordwes.
Boucher wil dié boksies aftik
Die Proteas keer huiswaarts ná twee maande op toer, met drie reeksseges en een gedeelde reeks agter die blad. 'n Suksesvolle toer dus, maar die span is nog nie heeltemal waar hulle wil wees nie – veral in die T20-formaat.
Schurter tree aan by vierde Spele
Die bronsmedalje in 2008, silwer in 2012 en goud in 2016. Wat hou Tokio vanjaar in vir die 35-jarige Nino Schurter, een van bergfietsry se suksesvolste sportmanne?.
Transnet steeds lamgelê deur kuberaanval
Die probleme wat Transnet ervaar sedert 'n kuberaanval Donderdag op hom geloods is, het Sondag voortgeduur.
Op die TV-verhoog: Benedict lewer topvertoning as Hamlet
Benedict Cumberbatch (ons ken hom ongelukkig hoofsaaklik as rolprentakteur in rolle wat hy seker lag-lag uit sy mou skud) het seker al elke moontlike toneelspelprys verower.
Olimpiese Spele: Waar menslike gode speel
Die Olimpiese Spele kom 'n lang pad sedert die tyd toe dit nog 'n religieuse fees vir Zeus was, skryf Jandri Barnard.
Talent in 'Voice' is ongelooflik
Deur Terésa Coetzee 08 Februarie 2019 05:30
Riana Nel is een van die nuwe afrigters in die derde reeks van M-Net se musiekprogram The Voice SA, wat verlede Sondag 17:30 begin het. Sy antwoord Terésa Coetzee se vrae oor dié nuwe rol in haar lewe.
Riana Nel in die rooi stoel as een van die nuwe afrigters van The Voice SA. Foto:
Hoe het jy as 'n afrigter op The Voice SA beland?
Ek is al jare 'n groot aanhanger van The Voice en het nog altyd in my hart gedink dat ek 'n goeie coach sal kan wees. Ek het vir 'n jaar 21 studente gehad voordat ek net te besig geraak het met my eie loopbaan. So, ek het gedroom om in daardie stoel te kan sit. Dis 'n groot eer as M-Net dink jy sal dit kan doen! Ek het nie eens twee keer gedink nadat ek gekontak is nie. Dit was dadelik 'n "ja". Ná 19 jaar in die musiekbedryf voel ek daar is baie om te deel met ander!
Het jy die vorige twee The Voice SA-reekse gevolg? Wie was jou gunstelingafrigters?
Ek het beslis en Karen (Zoid) was my gunsteling! Sy is veelsydig in haar musiekkennis en sy weet waarvan sy praat. 'n Mens leer makliker van iemand vir wie jy respek het.
Het jy Zoid in hierdie nuwe reeks vervang? Hoe voel dit om in haar spore te volg? Wil jy graag soos sy wees of gaan jy juis probeer om jou eie stempel af te druk?
Ons het niemand spesifiek vervang nie. M-Net en die produksiespan wou net hierdie seisoen van The Voice SA 'n nuwe flavour en energie gee met 'n nuwe paneel.
Na watter soort talent is jy op soek vir hierdie reeks? Watter genre sal jy die graagste wil afrig?
Ek hoop vir oorspronklike talent wat kan skryf. 'n Stem wat uitstaan tussen die res. Ek geniet enige genre en voel gemaklik om 'n man of 'n vrou af te rig. Min mense weet dat ek vir 'n klomp verskillende kunstenaars skryf en dit het my geleer om te dink soos iemand anders. Ek probeer myself in die talent se skoene sit en dink wat hom of haar 'n beter kans sal gee in die bedryf.
Julle het reeds die oudisies opgeneem. Het die deelnemers jou beïndruk en wat was die standaard van die oudisies in die algemeen? Is daar 'n paar deelnemers waarvoor jy moes omgedraai het as jy nou daaraan terugdink?
Die talent in hierdie seisoen van The Voice SA is so ongelooflik goed, dit het elke verwagting heeltemal oortref. 'n Mens sit en wonder waar kruip hierdie mense weg, want hulle almal moet wêreldbekend wees. Ons kan net 12 mense kies om in ons span te wees en dis soms hartverskeurend as jy kies om nie om te draai vir iemand wat regtig goed was nie. Hul hoop lê regtig in jou hande. Dis 'n groot verantwoordelikheid. Ek het maar baie gebid ek maak die regte keuses.
Ek is hard besig om 'n nuwe album op te neem en ons het ook The Voice opgeneem tydens Afrikaans is Groot, so dit was wild!
Jy is deesdae ook voltyds ma van twee spruite. Geniet jy moederskap en watter deel is vir jou die lekkerste?
My oudste word nou drie jaar en die jongste is 16 maande. Dis die grootste geskenk in die lewe en elke sekonde is vir my lekker. Ek hoor baie mammas sê hulle is klaar met kinders kry, maar ek sal nog twee vat as dit God se wil is! Hulle is waarlik 'n mens se rykdom en grootste plesier!
Ek geniet die geselsies en die spring op die bed op 'n Saterdagoggend. As hulle sê hulle wil hê jy moet hulle optel en as hulle lag en speel in die bad. Ek kan aan- en aangaan . . .
Hoe kry jy alles ingepas in jou besige skedule?
Ons doen dit saam as 'n span. My man is baie betrokke en net soos 'n goeie pappa moet wees. Hy is eintlik die hero!
Lira is baie bemoedigend en 'n liefie. Sy is gemaklik en dankbaar en so verfrissend!
Moes jy jou eie sangloopbaan so 'n bietjie opsy skuif om The Voice SA te kon doen vanjaar?
Ek is hard besig om 'n nuwe album op te neem en ons het ook The Voice opgeneem tydens Afrikaans is Groot, so dit was wild! En my jongste het nog nie deurgeslaap nie. As ek sê dit was wild, bedoel ek dit! Maar sjoe, God se genade is so groot! Ek het gebid vir krag en Hy was getrou!
Wat doen jy deesdae om heeltemal te ontspan en jou battery te herlaai?
Ek het onlangs besef ek moet tyd maak om rustig te raak ook. 'n Mens kan nogal sneeubal en vinnig ook! Ek herlaai deur 'n koffie hier en daar te gryp met 'n hartsvriendin en wanneer ek klavier speel as daar 'n tydjie is. Om perspektief te kry, luister ek baie preke wanneer ek Johannesburg toe ry en dit doen wonders. Ek is bly om te sê dat my kleintjie wel nou deurslaap –halleluja – en dat ek meer slaap inkry.
Vertel ons so 'n bietjie meer van die ander drie afrigters van hierdie reeks. Wat dink jy is hul sterk punte?
Ek kan sê dat ek self so baie al geleer het by hulle en elke woord indrink. Lira is baie bemoedigend en 'n liefie. Sy is gemaklik en dankbaar en so verfrissend! Francois (van Coke) het ook 'n pel geword. Hy is eintlik iemand met 'n sagte hart. Wat hom laat uitstaan, is sy verhoudinge met sy bands en vriende saam met wie hy werk! Dit sê ook baie van hom as mens! Riky (Rick) is een van daardie ouens wat alles in goud laat verander. Alles wat hy doen, is 'n sukses en hy droom groot!
Is jy baie mededingend en hoe hanteer jy dit om te verloor?
Ek dink ek is baie passievol en as ek glo in iets, dan veg ek daarvoor! Ek dink nie mense het verwag ek gaan so hard baklei nie.